ᱨᱟᱭᱪᱩᱨ ᱦᱚᱱᱚᱛ
ᱨᱟᱭᱪᱩᱨ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱨᱱᱟᱴᱚᱠ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱟᱨ ᱠᱚᱧᱮ ᱨᱮ ᱭᱟᱫᱽᱜᱤᱨ ᱦᱚᱱᱚᱛ, ᱠᱚᱧᱮ ᱯᱟᱪᱮ ᱨᱮ ᱵᱤᱡᱟᱯᱩᱨ ᱦᱚᱱᱚᱛ ᱟᱨ ᱵᱟᱜᱚᱞᱠᱚᱴ ᱦᱚᱱᱚᱛ, ᱯᱟᱪᱮ ᱨᱮ ᱠᱚᱯᱯᱚᱞ ᱦᱚᱱᱚᱛ, ᱮᱛᱚᱢ ᱨᱮ ᱵᱮᱞᱞᱟᱨᱤ ᱦᱚᱱᱚᱛ, ᱛᱮᱞᱮᱝᱜᱟᱱᱟ ᱨᱮᱱᱟᱜ ᱡᱚᱜᱩᱞᱚᱢᱵᱟ ᱦᱚᱱᱚᱛ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱠᱩᱨᱱᱩᱞ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱥᱟᱢᱟᱝ ᱨᱮ ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱦᱚᱱᱚᱛ ᱠᱚᱧᱮ ᱨᱮ ᱠᱨᱤᱥᱱᱟ ᱜᱟᱰᱟ ᱟᱨ ᱮᱛᱚᱢ ᱨᱮ ᱛᱩᱝᱵᱷᱚᱫᱽᱨᱟ ᱜᱟᱰᱟ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱜᱟᱰᱟ ᱛᱟᱞᱟ ᱨᱮᱱᱟᱜ ᱦᱟᱥᱟ ᱫᱚ ᱨᱟᱭᱪᱩᱨ ᱥᱚᱦᱚᱨ ᱛᱟᱭᱚᱢ ᱨᱟᱭᱪᱩᱨ ᱫᱚᱣᱟᱵᱽ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾ ᱵᱤᱡᱟᱯᱩᱨ ᱟᱨ ᱭᱟᱫᱽᱜᱤᱨ ᱦᱚᱱᱚᱛ ᱫᱚ ᱠᱨᱤᱥᱱᱟ ᱜᱟᱰᱟ ᱨᱮᱱᱟᱜ ᱠᱚᱧᱮ ᱨᱮ ᱢᱮᱱᱟᱜᱼᱟ ᱾ ᱛᱩᱝᱵᱷᱚᱫᱽᱨᱟ ᱨᱮ ᱮᱛᱚᱢᱼᱯᱟᱪᱮ ᱨᱮ ᱠᱚᱨᱱᱟᱴᱚᱠ ᱨᱮᱱᱟᱜ ᱵᱮᱞᱞᱟᱨᱤ ᱦᱚᱱᱚᱛ ᱟᱨ ᱮᱛᱚᱢᱼᱥᱟᱢᱟᱝ ᱨᱮ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱢᱚᱦᱵᱩᱵᱽᱱᱚᱜᱚᱨ ᱢᱮᱱᱟᱜᱼᱟ ᱾ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱠᱩᱨᱱᱩᱞ ᱦᱚᱱᱚᱛ ᱥᱟᱢᱟᱝ ᱨᱮ ᱢᱮᱱᱟᱜᱼᱟ, ᱟᱨ ᱱᱚᱸᱰᱮ ᱨᱟᱭᱪᱩᱨ ᱫᱚᱣᱟᱵᱽ ᱨᱮᱱᱟᱜ ᱴᱷᱟᱶ ᱥᱮᱞᱮᱫ ᱟᱠᱟᱱᱟ ᱾
ᱦᱚᱲ ᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱨᱟᱭᱪᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱑᱙,᱒᱘,᱘᱑᱒ ᱦᱚᱲ ᱢᱮᱱᱟᱜ ᱠᱚᱣᱟ,[᱑] ᱞᱮᱥᱚᱛᱷᱚ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱣᱮᱥᱴ ᱣᱟᱨᱡᱤᱱᱤᱭᱟᱹ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾[᱒] ᱱᱚᱣᱟ ᱥᱤᱧᱚᱛ ᱨᱮ ᱒᱔᱖ ᱟᱱᱟᱜ ᱴᱷᱟᱶ ᱨᱮ ᱫᱚᱦᱚ ᱟᱠᱟᱱᱟ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱾[᱑] ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱒᱘ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱙᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾[᱑] ᱒᱐᱐᱑ᱼ᱒᱐᱑᱑ ᱥᱟᱞ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱑᱕.᱒᱗% ᱛᱟᱦᱮᱸ ᱠᱟᱱᱟ ᱾[᱑] ᱨᱟᱭᱪᱩᱨ ᱨᱮ ᱙᱙᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾ ᱜᱚᱴᱟ ᱑᱐᱐᱐ ᱠᱚᱲᱟ,[᱑] ᱟᱨ ᱥᱮᱪᱮᱫ ᱫᱚᱨ ᱖᱐.᱔᱖% ᱾
ᱨᱟᱭᱪᱩᱨ ᱦᱚᱱᱚᱛ ᱨᱮ ᱮᱭᱟᱭ ᱛᱟᱞᱩᱠ ᱢᱮᱱᱟᱜᱼᱟ: ᱨᱟᱭᱪᱩᱨ, ᱫᱮᱣᱫᱩᱨᱜᱟᱹ ᱥᱤᱸᱫᱷᱱᱩᱨ, ᱢᱟᱱᱣᱤ, ᱢᱟᱥᱤᱠ, ᱥᱤᱨᱣᱟᱨ ᱟᱨ ᱞᱤᱝᱥᱩᱜᱩᱨ ᱾ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱭᱪᱩᱨ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱟᱸᱜᱽᱞᱳᱨ ᱠᱷᱚᱱ ᱔᱐᱙ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ ᱑.᱐ ᱑.᱑ ᱑.᱒ ᱑.᱓ ᱑.᱔ "District Census 2011". Census2011.co.in. 2011. Retrieved 30 September 2011.
- ↑ US Directorate of Intelligence. "Country Comparison:Population". Retrieved 1 October 2011.
Lesotho 1,924,886
- ↑ Decadal Variation In Population Since 1901
sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn sot_Latn eng_Latn